სანდრო ალთუნაშვილი

სანდრო ალთუნაშვილი (დ. 19 მაისი, 1997, თბილისი, საქართველო) — ქართველი ფეხბურთელი. ავსტრიის ბუნდესლიგის მონაწილე საფეხბურთო კლუბ „ვოლფსბერგერის“ და საქართველოს ეროვნული ნაკრების ნახევარმცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში. სანდრო ალთუნაშვილი „საბურთალოს“ აღზრდილია და კარიერის დიდი ნაწილი ამ კლუბში აქვს გატარებული. 2014–2021 წლებში „საბურთალოს“ მაისურით სანდრომ ეროვნული ლიგის 143 მატჩი ითამაშა და 5 გოლი შეაგდო. „საბურთალოს“ რიგებში 2018 წელს ქვეყნის ჩემპიონის წოდება მოიპოვა. კლუბთან ერთად გახდა ასევე საქართველოს თასისა და სუპერთასის მფლობელი. შემდეგ იყო ბათუმის „დინამოს“ ერთ-ერთი საკვანძო მოთამაშე და ეროვნულ ლიგაში გამორჩეული საყრდენი ნახევარმცველი. პირველად ბათუმის „დინამოს“ მაისურით 2021 წლის 27 თებერვალს ეროვნული ლიგის პირველივე ტურის შეხვედრაში გამოვიდა მინდორზე. მატჩი, რომელშიც ბათუმელები ქუთაისის „ტორპედოს“ დაუპირისპირდნენ, რამაზ შენგელიას სტადიონზე გაიმართა და მათივე გამარჯვებით 1–0 დამთავრდა. ბათუმელთა რიგებში 2021–2023 წლებში მან ეროვნული ლიგის 82 მატჩი ჩაატარა და 4 გოლი გაიტანა. ბათუმის „დინამოს“ შემადგენლობაში 2021 წელს ქვეყნის ჩემპიონის წოდება, ხოლო 2022 წელს საქართველოს სუპერთასი მოიპოვა. 2023 წლის ივნისში სანდრო ალთუნაშვილი ოფიციალურად „ვოლფსბერგერის“ ფეხბურთელი გახდა, ავსტრიულმა კლუბმა ალთუნაშვილს 2+1 სისტემის კონტრაქტი გაუფორმა. მისი დებიუტი ავსტრიის ბუნდესლიგაში 9 აგვისტოს, მეორე ტურის გასვლით შეხვედრაში, „ვიორთეზი შტადიონზე“ (გერმ. Wörthersee Stadion) კლაგენფურტის „აუსტრიას“ წინააღმდეგ გამართულ მატჩში შედგა. სანდრომ შეხვედრა სასტარტო შემადგენლობაში დაიწყო და 63 წუთი ითამაშა. მატჩი ფრედ — 2–2 დასრულდა. 2023 წლის 12 აგვისტოს სანდრო ალთუნაშვილმა ავსტრიის ბუნდესლიგაში მეორე თამაში ჩაატარა და ტურის სიმბოლურ ნაკრებში მოხვდა. საქართველოს ნაკრებისა და „ვოლფსბერგერის“ ფეხბურთელი თერთმეტ რჩეულ მოთამაშეს შორის პორტალმა Sofascore-მა დაასახელა. ალთუნაშვილის „ვოლფსბერგერმა“ საკუთარ სტადიონზე ლუშტენაუს „აუსტრია“ მიიღო, მატჩი ფრედ — 1–1 დასრულდა. ქართველ ნახევარმცველს, რომელმაც შეუცვლელად ითამაშა საერთაშორისო ანალიტიკურმა პორტალმა ორივე გუნდში საუკეთესო შეფასება — 7.8 ქულა დაუწერა. 2024 წლის 4 ნოემბერს ავსტრიის ბუნდესლიგის მე-13 ტურში „ვოლფსბერგერმა“ შინ კლაგენფურტის „აუსტრია“ მიიღო და 4–0 მოუგო. „ვოლფსბერგერის“ სასტარტო შემადგენლობას სანდრო ალთუნაშვილი დაუბრუნდა, 26 წლის ნახევარმცველს „რაინდორფ ალტახთან“ მიღებული დაზიანების გამო 2 მატჩის გამოტოვება მოუწია. ალთუნაშვილმა ამ მატჩში ორი საკვანძო გადაცემა შეასრულა, თუმცა ერთ შემთხვევაში თამაშგარე დაფიქსირდა, 69-ე წუთზე კი შეტევა გოლით დასრულდა. 2024 წლის 3 მარტს ავსტრიის ბუნდესლიგის 21-ე ტურში, ოთარ კიტეიშვილის „შტურმმა“ საკუთარ მოედანზე სანდრო ალთუნაშვილის „ვოლფსბერგერს“ უმასპინძლა და 4–0 მოუგო. ქართველმა ფეხბურთელებმა სასტარტო შემადგენლობაში დაიწყეს თამაში. მე-2 წუთზე კიტეიშვილმა ყვითელი ბარათი მიიღო, ალთუნაშვილი კი მთავარმა მსაჯმა 55-ე წუთზე გააფრთხილა. ალთუნაშვილმა მატჩი შეუცვლელად ითამაშა. იყო საქართველოს ყველა ასაკობრივი ნაკრების წევრი. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2021 წლის 5 სექტემბერს, ესპანეთის ეროვნული ნაკრების წინააღმდეგ გამართულ მსოფლიო ჩემპიონატის საკვალიფიკაციო ეტაპის შეხვედრაში შედგა. სანდრომ მატჩის 69-ე წუთზე გიორგი აბურჯანია შეცვალა. შეხვედრა ბადახოსის „ესტადიო ნუევო ვივეროზე“ (ესპ. Estadio Nuevo Vivero) გაიმართა და ესპანელთა გამარჯვებით 4–0 დასრულდა. განახლდა: 10 სექტემბერი, 2024 საბურთალო ეროვნული ლიგა: 2018 საქართველოს თასი: 2019 საქართველოს სუპერთასი: 2020 დინამო ბათუმი ეროვნული ლიგა: 2021 საქართველოს სუპერთასი: 2022 ეროვნული ლიგის წლის საუკეთესო ნახევარმცველი: 2021, 2022 ეროვნული ლიგის წლის სიმბოლური ნაკრების წევრი: 2022 ღირსების ორდენი: 2024 სანდრო ალთუნაშვილი — ეროვნული ლიგის ოფიციალურ საიტზე სანდრო ალთუნაშვილი — „საბურთალოს“ საიტზე ↑ Iberia 1999 3–1 Lokomotivi Tbilisi / David Kipiani Cup. soccerway ↑ „ვოლფსბერგერმა“ სანდრო ალთუნაშვილის ტრანსფერი დაადასტურა ↑ ალთუნაშვილი „ვოლფსბერგერის“ ფეხბურთელი გახდა ↑ Austria Klagenfurt 2–2 Wolfsberger AC / Bundesliga. soccerway ↑ Wolfsberger AC 1–1 Austria Lustenau / Bundesliga. soccerway ↑ სანდრო ალთუნაშვილი ავსტრიის ბუნდესლიგის ტურის სიმბოლურ ნაკრებში ↑ ალთუნაშვილის ბრწყინვალე პასი - „ვოლფსბერგერმა“ 4–0 მოიგო ↑ Wolfsberger AC 4–0 Austria Klagenfurt / Bundesliga. soccerway ↑ „შტურმის“ მარტივი გამარჯვება - ქართველების დუელი კიტეიშვილმა მოიგო ↑ Sturm Graz 4–0 Wolfsberger AC / Bundesliga. soccerway ↑ Spain 4–0 Georgia / UEFA World Cup Qualifiers ↑ Spain 4–0 Georgia / UEFA World Cup Qualifiers. soccerway ↑ Bulgaria 4–1 Georgia / Friendlies. soccerway ↑ Georgia 8–0 Thailand / Friendlies. soccerway ↑ Spain 3–1 Georgia / Qual. Euro 2024. soccerway ↑ Montenegro 1–3 Georgia / Friendlies. soccerway ↑ Türkiye 3–1 Georgia / UEFA Euro 2024. soccerway ↑ Türkiye 3–1 Georgia / BVB Stadion Dortmund. UEFA ↑ Spain 4–1 Georgia / UEFA Euro 2024. soccerway ↑ Albania 0–1 Georgia / UEFA Nations League. soccerway ↑ ისტორიაში პირველად - „საბურთალომ“ საქართველოს თასი მოიგო ↑ ეროვნული ლიგის წლის საუკეთესო ნახევარმცველი ↑ ფეხბურთის ფედერაციამ ეროვნული ლიგის საუკეთესოები გამოავლინა ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ